INFORMACIJA APIE GARGŽDŲ  LOPŠELIO-DARŽELIO ,,GINTARĖLIS“ VEIKLĄ 2013 – 2014 M. M.


4. Informacijoje pateikiama bendros žinios apie įstaigą:

Gargždų lopšelis-darželis ,,Gintarėlis“.

Adresas: Melioratorių g. 16,  LT-96001 Gargždai, Klaipėdos r. sav., 

tel. ( 8 46) 452274, fax. (8 46) 452796, el.p. gargzdugintarelis@gmail.com

Tai bendro tipo lopšelis-darželis teikiantis ankstyvojo, ikimokyklinio ir priešmokyklinio ugdymo paslaugas.

Mokomoji kalba – lietuvių kalba.

Direktorė: Stasė Bronė Drevinskienė. 

II vadybinė kategorija.

Mokyklos tarybos pirmininkė Odeta Radavičienė, vyresnioji auklėtoja,  tarybos nariai: Roma Litvinaitė-Paplauskienė, tėvų  tarybos narė, Vita Šunokienė, tėvų tarybos narė, Orinta Lileikienė – vyresnioji auklėtoja, Janina Vaičienė – direktorės pavaduotoja ūkio reikalams, Janina Grauslienė – vyr. virėja, direktorė Stasė Bronė Drevinskienė. 

4.1. Lopšelio-darželio vizija, misija, tikslai ir uždaviniai: 

Vizija. Ikimokyklinio ugdymo įstaiga tenkinanti ugdytinių saviraiškos ir saviugdos poreikius, padedanti atsiskleisti bendražmogiškosioms vertybėms, ugdanti laisvą, kūrybišką, savarankišką ir savimi pasitikinčią asmenybę, gebančią adaptuotis besikeičiančioje visuomenėje.

Misija. Lopšelis-darželis ,,Gintarėlis“ įstaiga, dirbanti pagal ikimokyklinio ir priešmokyklinio ugdymo programas, plėtojanti žinias apie sveiką gyvenseną, tėvų ir pedagogų partnerystės pagrindu visapusiškai tenkinanti vaikų poreikius.

 Tikslai:

1. Kurti lanksčią paslaugų teikimo sistemą, tenkinančią visapusiškus vaiko ir šeimos poreikius, siekiant ugdymo kokybės.


2. Užtikrinti vaiko sveikatos, saugumo ir sveikos gyvensenos gebėjimų ugdymą(si).
 Uždaviniai:

1. Siekti ugdymo paslaugų kokybės, užtikrinant ugdymo turinio ir formų kaitą.

2.Sudaryti sąlygas atsiskleisti vaiko asmenybei, puoselėjant jo kūrybiškumo individualumą ir tenkinti jo prigimtinius saviraškos poreikius.


3. Kurti modernią, saugią, sveiką, aktyvinančią ugdymo(si) darbo aplinką.
4.2. Lopšelyje-darželyje ,,Gintarėlis“ vykdomos neformaliojo švietimo programos:

Gargždų lopšelio-darželio ,,Gintarėlis“ ikimokyklinio ugdymo programa (2011 m.);

 Bendroji priešmokyklinio ugdymo ir ugdymosi programa ( 2003 m.).Tarptautinė vaikų socialinių įgūdžių ugdymo programa ,,Zipio draugai“. Rekomendacinio pobūdžio programa logopedui. Ikimokyklinio amžiaus vaikų žymiai ir vidutiniškai neišsivysčiusios kalbos ugdymas (1997 m., R. Ivoškuvienė , I.Kaffemanienė).


,,Gintarėlyje“ teikiamos kokybiškos švietimo paslaugos saugioje, šiuolaikinius reikalavimus atitinkančioje aplinkoje.


Įstaigoje vaikų ugdymas plėtojamas įgyvendinant lopšelio-darželio ,,Gintarėlis“ ikimokyklinio ugdymo programą, kuri orientuota į darnų  vaiko vystymą(si) pagal ugdytinas kompetencijas: sveikatos saugojimo, socialinę, komunikavimo, pažinimo ir meninę. Tai skatina pedagogus humanizuoti, diferencijuoti, individualizuoti ugdymą, kūrybisškai integruoti sveikos gyvensenos idėjas, gerbiant vaiko pasirinkimą, tenkinant svarbiausius vaiko poreikius.

Lopšelis-darželis ,,Gintarėlis“ įstaiga, kuri atsakinga už ikimokyklinio ir priešmokyklinio amžiaus vaikų sveikatą, augimą bei lavinimą. Ypatingas dėmesys mūsų įstaigoje yra skiriamas vaikų sveikatos palaikymui ir stiprinimui. Sveikatos kompetencijos ugdymas – labai svarbi ikimokyklinio ugdymo sritis, įgyvendinami trumpalaikiai ir ilgalaikiai projektai, vykdomas prevencinis darbas.Ugdymo procesą organizuoja kompetentingi kvalifikuoti pedagogai, kurie savo darbe vadovaujasi demokratišku darbo stiliumi ir taiko įvairias ugdymo technologijas.

4.3 Ugdymo proceso per mokslo metus trukmė. 2013 – 2014 mokslo metų trukmė nuo rugsėjo 2 d. iki 2014 m. rugpjūčio 31 d., ugdymo procesas prasideda 2013 m. rugsėjo 2 d., baigiamas 2014 m. gegužės 30 d.  Priešmokyklinių ugdymo grupių ugdytiniams mokslo metų trukmė – 32 savaitės ( į šį skaičių įeina valstybės nustatytos švenčių dienos). Priešmokyklinio ugdymo ugdytiniams papildomos atostogos suteikiamos vadovaujantis 2013-2015 m. pradinio ugdymo programomis.

Lopšelis-darželis ,,Gintarėlis“dirba 5 dienas per savaitę. Įstaigoje veikia 2 ankstyvojo amžiaus, 7 ikimokyklinio  ir 3 priešmokyklinio ugdymo grupės. Ankstyvojo, ikimokyklinio ir priešmokyklinio ugdymo grupių darbo laikas nuo 7:00 iki 17:30 val. Viena ankstyvojo amžiaus grupė dirba ilgalaikiu darbo režimu – nuo 6:30 iki 18:30val.


Vaikų lankomumas žymimas kiekvieną dieną auklėtojos dienyne, vaikų apskaitos žiniaraščiuose. 2013-2014 mokslo metais sąrašinis vaikų skaičius 237. Ugdytiniai maitinami 3 kartus per dieną.


4.4.Ugdytinių pasiekimų vertinimas. Ugdymo turinys reikalauja atviro, atspindinčio vaiko pasiekimus ir daromą pažangą vertinimo. ,,Gintarėlio“ pedagogai vertinimą supranta, kaip būtiną situacijos išaiškinimo ir tobulėjimo veiksnį. Tai nuolatinis informacijos apie vaiką, jo ugdymosi ypatumus bei daromą pažangą kaupimas, interpretavimas ir apibendrinimas. Vertindami vaiko pažangą pedagogai siekia pažinti vaiką, jo individualumą, gebėjimų lygį bei jo patirtį, numayti vaiko ugdymosi perspektyvas,  pritaikyti ugdymo(si) procesą vaikų grupės ir kiekvieno vaiko poreikiams bei galimybėms.

Vaiko gebėjimai, patirtis vertinama pagal ugdomąsias kompetencijas. Pagrindinis vaiko vertinimo metodas yra vaiko stebėjimas natūralioje kasdieninėje veikloje. Naudojami ir kiti vertinimo metodai: kūrybos darbų analizė, individualūs pokalbiai su ugdytinių tėvais, jų lūkesčių, pageidavimų analizė ir kt.Vertinant vaiko pasiekimus laikomasi konfidencialumo principo, t.y. vaiko vertinimo duomenys yra neviešinami. Pasiekimus ir pažangą vertina: vadovai,  priešmokyklinio ugdymo pedagogas – remdamasis stebėjimu, peržvelgęs vaiko veiklos rezultatus  rengia Vaiko aprašą, vaiko kompetencijų lygį nustato remdamamsis Priešmokyklinio ugdymo(si) standartu, grupės auklėtojas – vertina vaiko pasiekimus ir pažangą remdamasis savita grupės ugdytinių vertinimo sistema, meninio ugdymo mokytojas – pagal pasirinktus kriterijus vertina vaikų individualius muzikinius gebėjimus, logopedas – tiria vaikų kalbą, fiksuoja pažangą, vertina pokyčius.


Pasiekimų vertinimas padeda gerinti ugdymo kokybę, plėtoti vaiko pasiekimus, pasirengti tolesniam, sėkmingam mokymuisi mokykloje. 

4.5. Lopšelyje-darželyje ,,Gintarėlis“ teikiamos kvalifikuota logopedo ir visuomenės sveikatos priežiūros specialisto paslaugos. 

Visuomenės sveikatos priežiūros specialistas rūpinasi: vaikų sveikatos stiprinimu ir ugdymu, sveikos aplinkos   lopšelyje-darželyje kūrimu ir higienine priežiūra, rizikos veiksnių, galinčių sukelti ligas, numatymu ir šalinimu, teisingo ugdytinių požiūrio į savo sveikatą formavimu, pirmosios pagalbos suteikimu pavojingų būklių, traumų, nelaimingų atsitikimų ar apsinuodijimo atvejais, darbuotojų profilaktinio sveikatos pasitikrinimo kontrole, maitinimo organizavimu ir priežiūra.

Logopedas teikia specialiąją pedagoginę pagalbą ugdytiniams, turintiems kalbos, kalbėjimo, rašomosios kalbos (skaitymo ir rašymo) bei kitų komunikacijos sutrikimų. Remiantis specialia kalbos tyrimo metodika tiriama ugdytinių kalba, nustatomi sutrikimai. Pagal sutrikimų pobūdį, jų sunkumą yra numatoma individuali, pogrupinė ar grupinė logopedinė pagalba. Logopedinės pratybos vyksta du kartus per savaitę. Esant sunkesniam sutrikimui pagalba teikiama pagal poreikį. Pratybų temos, kalbinė medžiaga, vaizdinės priemonės yra derinamos su bendru vaiko ugdymo procesu, parenkamos, pritaikomos atsižvelgiant į vaiko individualumą, poreikius. Nuolat vertinami ugdytinių pasiekimai, daroma pažanga. Tėveliai, pedagogai yra informuojami apie vaiko pasiekimus, teikiamos rekomendacijos efektyviam sutrikimo įveikimui.
4.6. Ugdytinių priėmimo į lopšelį-darželį sąlygos:
Vaikai į lopšelio-darželio ,,Gintarėlis“ ikimokyklinio ir priešmokyklinio ugdymo grupes priimami vadovaujantis  Klaipėdos rajono savivaldybės tarybos 2010-01-28  sprendimu Nr. T11-6, patvirtintu aprašu ,, Dėl vaikų priėmimo į Klaipėdos rajono savivaldybės švietimo įstaigų ikimokyklinio ir priešmokyklinio ugdymo grupes“. Tėvai (globėjai) prašymą registruoti vaiką į lopšelį-darželį ,,Gintarėlis“ pateikia Klaipėdos rajono savivaldybės administracijos Švietimo skyriui adresu: Kvietinių g. 30, Gargždai, Klaipėdos r., išsamesnė informacija teikiama telefonu (8 46) 45 21 63. Priimtų vaikų grupių sąrašai yra sudaromi įstaigos direktoriaus iki kiekvienų metų liepos 1 d. Jei yra laisvų vietų grupės yra papildomos visus metus. Vaikas į ikimokyklinę ir priešmokyklinę grupę priimamas sudarant dvišalę (tarp vieno iš tėvų (globėjų) ir įstaigos vadovo) ugdymo sutartį konkrečios ugdymo programos laikotarpiui. Tėvai (globėjai) prieš priimant vaiką į įstaigą, pateikia įstaigos direktoriui nustatytos formos vaiko sveikatos pažymėjimą, vaiko gimimo liudijimo kopiją, vaiko gyvenamosios vietos deklaravimo pažymą, dokumentus, kuriais vadovaujantis turėtų būti teikiam pirmenybė priimant vaiką į įstaigą. Jei vaikas du mėnesius dėl nepateisinamų priežasčių nelanko įstaigoje vykdomos ikimokyklinio ugdymo programos, jis yra išbraukiamas iš įstaigos, jo vieta neišsaugota.
Į Lopšelį-darželį ,,Gintarėlis“pradėti ugdytis pagal ikimokyklinio ugdymo programą priimamas 2-5 (6) metų vaikas. Pradėti ugdytis pagal  priešmokyklinio  ugdymo grupę priimamas vaikas, kuriam  kalendoriniais metais sueina 6 metai. Priešmokyklinis ugdymas anksčiau gali būti teikiamas, tačiau tėvai turi kreptis į Klaipėdos rajono pedagoginę psichologinę tarnybą dėl vaiko brandumo nustatymo ugdytis pagal priešmokyklinio ugdymo programą.
4.7. Pedagogų sąrašas:
	Eilės

Nr.
	Pedagogo vardas pavardė
	Išsilavinimas
	Kvalifikacinė kategorija
	     Pareigos

	1.
	Alė Šimaitienė
	Aukštasis ŠPI
	II vad. kv. kateg.
	Direktorės pav. ugdymui

	2. 
	Irena Bagdžiūnienė
	Aukštesnysis

Klaipėdos  S.  Šimkaus muz.m.
	Vyresnioji

muzikos

mokytoja
	Muzikos

mokytoja

	3.
	Daiva Bagočienė
	Aukštasis ŠPI
	Vyresn. auklėtoja
	Auklėtoja

	4.
	Birutė Butvydienė
	Aukštasis KU
	Auklėtoja metodininkė
	Auklėtoja

	5.
	Vitalija Cirtautienė
	Aukštasis ŠPI
	Vyresn. auklėtoja
	Auklėtoja

	6. 
	Asta Dapkevičienė
	Aukštasis KU
	Vyresn. auklėtoja
	Auklėtoja

	7.
	Danutė Dargienė
	aukštesnysis Klaipėdos ped.m.
	Vyresn. auklėtoja
	Auklėtoja

	8.
	Daiva Garbenčiūtė
	Aukštasis ŠPI
	Vyresnioji auklėtoja
	Auklėtoja

	9. 
	Danutė Gečienė
	Aukštasis ŠPI
	Vyresn. auklėtoja
	Auklėtoja

	10.
	Elena Gumuliauskienė
	Aukštesnysis
Klaipėdos ped.m.
	Vyresn. auklėtoja
	Auklėtoja

	11.
	Diana Jarutienė
	Aukštasis ŠU
	Logopedė-metodininkė
	Logopedė

	12.
	Edita Stonkuvienė
	Aukštasis 
	 
	Auklėtoja

	13.
	Valerija Kvedarienė
	Aukštesnysis
Klaipėdos ped. m
	Vyresn. auklėtoja
	Auklėtoja

	14.

	Ziena Kučinskienė
	Aukštesnysis Klaipėdos pedag. mokykla
	Vyresn. auklėtoja
	Auklėtoja



	15.
	Janina Ložienė
	Aukštasis ŠPI
	Auklėtoja metodininkė
	Priešmokyklinio ugd. pedagogė

	16.
	Orinta Lileikienė
	Aukštasis KU
	Vyresn.auklėtoja
	Auklėtoja

	17.
	Irena Mikulskienė
	Aukštesnysis
Gargžgų med.m
	Vyresn. auklėtoja
	Auklėtoja

	18.
	Dalė Stasė Petrauskienė
	Aukštesnysis
Klaipėdos ped. mokykla
	Vyresn. auklėtoja
	Auklėtoja

	19.


	Odeta Radavičienė


	Aukštasis KU

	Vyresn. auklėtoja


	Auklėtoja



	20.
	Eugenija Stulgienė
	Aukštasis KU

 
	Vyresn. auklėtoja
	Priešmokyklinio ugd. pedagogė

	21.
	Vida Sčelienė
	Aukštasis KU
	Auklėtoja metodininkė
	Priešmokyklinio ugd. pedagogė

	22.
	Vilma Zakarauskienė
	Aukštasis KU

	Auklėtoja

	Auklėtoja

	23.
	Maryjana Žemgulytė
	Aukštasis ŠPI
	Vyresn. auklėtoja
	Auklėtoja

	24.
	Milda Žutautienė
	aukštasis KU
	           Auklėtoja
	auklėtoja



Laisvų darbo vietų nėra.


4.8. Lopšelio-darželio pasiekimai:


Lopšelio-darželio ,,Gintarėlis“ bendruomenė puoselėja sveikos gyvensenos idėjas. Savitos įstaigos kultūros kūrimas, įtraukiant bendruomenę į sveikos gyvensenos puoselėjimą ir plėtrą, personalo kvalifikacijos tobulinimas vieni iš prioritetinių ir svarbiausių lopšelio-darželio ,,Gintarėlis“ siekių. Pedagogų bendruomenė aktyviai dalyvavo Respublikinės ikimokyklinių įstaigų darbuotojų asociacijos ,,Sveikatos želmenėliai“ veikloje. Didelis dėmesys skiriamas vaikų gyvbės ir sveikatos apsaugai. Siekiame sukurti gerą pschologinį klimatą, sveikatą ir saugią aplinką.
Sėkminga ir plati socialinė partnerystė, pilnai tenkinami ugdytinių ugdymosi ir saviraiškos poreikiai. 2011-2012 mokslo metais organizuotas metodinis renginys rajono ikimokyklinio ugdymo pedagogams ir logopedams ,,Vaikų kalbos ugdymas integruotoje veikloje“, organizuoti įvairūs  renginiai vaikams, tėvams, įstaigos bendruomenei. Dalyvavome respublikinėje vaikų meninėje akcijoje ,,Laivelis mamai“, rajoniniuose  konkursuose ,, Dainų dainelė“ .

4.9. Lopšelio-darželio bendruomenės tradicijos:

Lopšelio-darželio  tradicijas apsprendžia ,,Gintarėlio“ bendruomenės kultūrinio gyvenimo intensyvumas bei puoselėjamos vertybės. Daug gražių tradicijų yra sukūrę pedagogai ir ugdytiniai.


4.11.Įstaigos veiklą reglamentuončius dokumentus galima rasti internetinėse Lietuvos Respublikos Seimo (www.lrs.lt), Švietimo ir mokslo ministerijos (www.smm.lt), Klaipėdos rajono savivaldybės (www.klaipedos-r.lt) svetainėse, arba lopšelyje-darželyje ,,Gintarėlis“.
________________________________________________________________

APROBUOTA
Gargždų lopšelio-darželio ,,Gintarėlis”tarybos

2013-06-14 posėdžio protokoliniu nutarimu

(protokolas Nr.V6-4)
